BRUKER 15 MILL. PUND PÅ CONCORDE: Vil ha Concorde på vingene igjen

Bruker 140 millioner for å få Concorde i luften.

VIL FLY IGJEN: Bruker 140 millioner på tester for å få superjeten Concord i luften igjen. Vis mer byoutline Toshihiko Sato

Publisert: Oppdatert: 30. mai 2010 14:16 , Publisert: 30. mai 2010 11:37

Et prosjekt har startet for å få Concorden i luften igjen etter den fatale ulykken i 2000 som kostet 113 mennesker livet.

Håpet er at flyet vil ta del i åpningsseremonien under OL i London i 2012.

Franske og engelske ingenører startet denne uken undersøkelser av motorene for å se hva som må gjøres for at de skal fungere optimalt, skriver bbc.com

Prosjektet har en foreløpig prislapp på 15 millioner pund, litt over 140 millioner norske kroner.

Vil fly igjen

Entusiaster er klar på at Concorde vil fly igjen, det er bare et spørsmål om når.

- Vi har hele tiden hevdet at flyet skal kunne fly igjen, og resultatet fra undersøkelsene av motorene vil gi oss en pekepinn på hvor nærme vi er for å stå for våre påstander, sier vise-styreformann i British Save Concorde Group Ben Lord til bbc.com

Testingen av motorene vil kunne fastslå om det er sikkert å starte de kraftige Rolls Royce-motorene.

- Etter testen i dag vil vi vite nøyaktig hva som må gjøre med de fire motorene for å kunne ta prosjektet til neste steg. Målet nå er å kunne gjennomføre en "ground taxi", forteller Lord.

For syv år siden ble det supersoniske passasjerflyet pensjonert i kjølvannet av den eneste fatale ulykken flytypen opplevde.

Styrtet etter take-off

I 2000 styrtet superjeten like etter take-off.

Flyet kjørte over en titansplint fra et Continental Airlines (CO) fly som hadde tatt av like før Concorden skulle ta av.

En fransk aktor har tatt ut tiltale mot fem personer relatert til CO.

Rettsaken etter ulykken ble avsluttet fredag denne uken. En kjennelse er ventet 6. desember.

Flere nyheter på E24.